Ann Tenno

Ann Tenno (sünninimi Ann Epler; sündinud 4. detsembril 1952 Tartus) on eesti fotokunstnik.

Haridus ja töö
Lõpetas 1971. aastal Tartu 5. keskkooli ja 1976. aastal Tartu Riikliku Ülikooli matemaatikateaduskonna algebra erialal.

Seejärel töötas matemaatika erialal Tartu Riikliku Ülikooli Majandusküberneetika kateedris ja Tallinna Polütehnilises Instituudi matemaatika kateedris kuni 1984. aastani, mil asus tööle Kultuurimälestiste Restaureerimise Projekteerimise Instituudis fotograafina. Seal töötas ta 1987. aastani. 

Edasi on Tenno töötanud vabakutselise fotograafina ning on enda tehtud fotodest koostatud raamatud ise kujundanud ja kirjastanud. Aastatel 2002–2005 oli Tenno ajakirja Aed peatoimetaja. Fotonäitustel esines Tenno peamiselt 1980ndatel, hiljem on koostanud fotoraamatuid ja pildistanud nende jaoks.

Looming

Isikunäitused
 1983 Helsingis
 1984 Tallinna Kinomajas
 1986 Tallinnas A. H. Tammsaare majamuuseumis
 1989 Helsingis
 1999 Tallinna Arhitektuurimuuseumis Rotermanni soolalaos

On esinenud fotonäitustel Soomes, Rootsis, Taanis, Prantsusmaal, Itaalias, Portugalis, Venemaa, Argentinas, USA-s, Iirimaal ja Austraalias.

Tunnustus
 1984 – Moskva üleliidulise näituse hõbemedal
 1985 – „Venus, 85“ Krakówis, pronksmedal
 1986 – Algarves FIAP hõbemedal
 2001 – Valgetähe III klassi teenetemärk

Ann Tenno töid on San Francisco Moodsa Kunsti Muuseumi kollektsioonis.

Raamatud
 "Tallinn" (1992)
 "Leben Danach" (1994)
 "Eestimaa pildid" (1996)
 "Läbi aegade" (1997)
 "Highway USA" (1998)
 "Tallinna album" (1998)
 "Eestimaa saared ja rannad" (1999)
 "Inglismaa aiad" (2000)
 "Pärnu" (2001)
 "Eestimaa kirikud" koos Jüri Kuuskemaaga (2002)
 "Jaapan. Aiad" (2002)
 "Eestimaa" (2005)
 "Tallinn" (2005)
 "Üle unepiiri" (2010)
 "Eesti. Estonian Landscapes" (2016)

Välislingid
 Ann Tenno koduleht

Eesti fotograafid
Valgetähe III klassi teenetemärgi kavalerid
Tartu Ülikooli matemaatikateaduskonna vilistlased
Sündinud 1952